বিশ্বকাপ শুরু হতেই একটি মিম চালু হয়ে গিয়েছিল সোশ্যাল মিডিয়ায়। ‘ধন্যি মেয়ে’-র জহর রায়ের চরিত্রটির মুখে রাশিয়ার রাষ্ট্রপতি পুতিনের মুখ বসানো। সঙ্গে সেই বিখ্যাত সংলাপ ‘শিল্ড আমি গাঁয়ের বাইরে যেতে দেব না।’ প্রথম ম্যাচেই ৫ গোলে রাশিয়া জেতার পর থেকেই এই মিম ভাইরাল হতে শুরু করে।

এই বিষয়ে অন্যান্য খবর

তিনি ‘কলঙ্কিনী’ নন, বিশ্বকাপের সেরা সুন্দরী জানালেন তাঁর আসল পরিচয়


জার্মানি, আর্জেন্টিনা, পর্তুগালর বিদায়ের পরে অনেকেই বলতে শুরু করেছিলেন রাশিয়াই হতে চলেছে এবারের চ্যাম্পিয়ন। সেকথা অবশ্য সত্যি হয়নি। ক্রোয়েশিয়ার কাছে কোয়ার্টার ফাইনালের হারের সঙ্গে সঙ্গেই ঘরের মাঠে বিশ্বকাপ অভিযান শেষ হয়ে গেল তাদের। কেন হারতে হল রাশিয়াকে? নানা মুনির নানা মত। সব মত মোটেই খেলার সঙ্গে সম্পৃক্ত নয়। এমন মতও উঠে এসেছে এক সুন্দরী সমর্থকের অনুপস্থিতির জন্যই নাকি রাশিয়াকে হারতে হয়েছে। 
কে এই ‘লাকি চার্ম’? টিভিতে খেলা দেখার সময়ে আপনিও তাঁকে দেখেছেন। ক্যামেরা সব ম্যাচেই তাঁকে দেখিয়েছে। তিনি নাতালিয়া নেমচিনোভা। লুঝনিকি স্টেডিয়ামে বিশ্বকাপের উদ্বোধনী অনুষ্ঠানের গ্যালারিতে লাল-সাদা টপে সকলের দৃষ্টি আকর্ষণ করে নিয়েছিলেন তিনি। 
তার পর থেকেই তাঁকে নিয়ে রীতিমতো আলোচনা শুরু হয়ে যায়। এমনও রটে যায় তিনি নাকি নীল ছবির নায়িকা। পরে অবশ্য জানা যায়, এই অভিযোগ সত্যি নয়। উলটে এমন অভিযোগের ধাক্কায় ভেঙে পড়েন নাতালিয়া। 
২০০৭ সালে ‘মিস মস্কো’ হয়েছিলেন নাতালিয়া। ২০১৬ সালের ইউরো কাপেও ফ্রান্সে গিয়েছিলেন তিনি রাশিয়াকে সমর্থন করতে। আর এবার তো দল ঘরের মাঠেই খেলছে বিশ্বকাপে। নাতালিয়াও ছিলেন গ্যালারিতে। 
কিন্তু শনিবারে নাতালিয়াকে দেখা যায়নি। অন্তত ক্যামেরা তাঁকে ধরেনি। আর তাই উঠে এসেছে মত। কেবল ওই সুন্দরী ‘লাকি চার্ম’-এর অনুপস্থিতিতেই নাকি হারতে হল আফিনকিভদের দলকে।